ΟΜΗΡΟΥ ΙΛΙΑΔΑ

Γ 121-244

**Στόχοι**: οι μαθητές:

* να κατανοήσουν το περιεχόμενο της ενότητας
* να ορίσουν τον τόπο και τον χρόνο δράσης των προσώπων
* να γνωρίσουν τη μορφή της Ελένης ως υπαίτιας του πολέμου
* να κατανοήσουν το ήθος της Ελένης από τα λόγια και τις πράξεις της και από τα λόγια και τις πράξεις των άλλων
* να εκτιμήσουν το ήθος του Πρίαμου
* να παρακολουθήσουν εικόνες από το εσωτερικό της πολιορκούμενης Τροίας
* να γνωρίσουν βασικούς ήρωες των Αχαιών, που θα διακριθούν στη συνέχεια
* να κατανοήσουν την επιβράδυνση στην αφήγηση
* να κατανοήσουν τον λειτουργικό ρόλο της *τειχοσκοπίας*
* να εκτιμήσουν την περιγραφική και ηθογραφική ικανότητα του ποιητή
* να αναγνωρίσουν τους αφηγηματικούς τρόπους που χρησιμοποιεί ο ποιητής και τα αποτελέσματά τους.

### Επεξεργασία του κειμένου:

**1. Ανάγνωση της ενότητας.**

**2. Ποιο είναι το θέμα της ενότητας;** (τίτλος: H τειχοσκοπία)

**3. Χωρίστε την ενότητα σε σκηνές.** (α) 121-140: η Ελένη με τη Λαοδίκη / Ίριδα στον θάλαμό της / μέσα στο παλάτι – β) 141-244: η Ελένη με τον Πρίαμο και άλλους γέροντες της Τροίας στον πύργο των Σκαιών Πυλών: επεισόδια / εικόνες: 1) 141-153: παρουσίαση του Πρίαμου και των Τρώων γερόντων στα τείχη, 2) 154-160: οι γέροντες θαυμάζουν την ομορφιά της Ελένης, 3) 161-177: ο Πρίαμος υποδέχεται την Ελένη, της ζητάει πληροφορίες για τους Αχαιούς και εκείνη ανταποκρίνεται, 4) 178-190: εικόνα του Αγαμέμνονα, 5) 191-224: εικόνα του Οδυσσέα και αναφορά στον Μενέλαο, 6) 225-233: εικόνα του Αίαντα και του Ιδομενέα, 7) 234-235: γενικό πλάνο των Αχαιών, 8) 236-244: αναφορά στον Κάστορα και τον Πολυδεύκη)

**4. Ποιος είναι ο χρόνος και ο τόπος δράσης των προσώπων στην ενότητα;** (22η μέρα – 141, 145, 166-167: πόλη της Τροίας-παλάτι / δωμάτιο Ελένης-τείχη-πύργος Σκαιών Πυλών – πεδίο μάχης / βλ. σχόλιο στ. 145 σχολ. εγχ.)

**5. Πού βρίσκεται η Ελένη και με τι ασχολείται;** (125-128, 141: στο δωμάτιό της στο παλάτι τής Τροίας – υφαίνει ένα υφαντό με διακοσμητικό μοτίβο τον πόλεμο Αχαιών-Τρώων / υφαντική τέχνη / *έκφρασις* / βλ. σχόλιο στ.125-128 σχολ. εγχ. – ήθος: την απασχολεί ο πόλεμος που γίνεται εξαιτίας της, αλλά και νιώθει κρυφά υπερήφανη γι’ αυτό)

**6. Ποιο πρόσωπο ειδοποιεί την Ελένη να σπεύσει στα τείχη;** (121-124 και 129-138: η θεά Ίριδα με τη μορφή της Λαοδίκης / ενανθρώπιση – την προτρέπει να βγει να θαυμάσει τα κατορθώματα των Αχαιών και των Τρώων στο πεδίο της μάχης, όπου αυτή τη στιγμή ησυχάζουν, έχοντας γύρει στις ασπίδες τους και με τα κοντάρια μπηγμένα στο έδαφος / εικόνα πολεμική, ζωντανή / περιγραφική ικανότητα του ποιητή – κυρίως όμως να βγει στα τείχη η Ελένη, γιατί πρόκειται να γίνει η μονομαχία Μενέλαου-Πάρη με έπαθλο την ίδια → έμμεση προβολή της ομορφιάς της / αντικείμενο διεκδίκησης και αντιζηλίας / αιτία ενός ολόκληρου πολέμου)

**7. Πώς αντιδρά η Ελένη;** (139-144: ευαίσθητη, αισθάνεται νοσταλγία για τον πρώτο άντρα της, την πατρίδα της, τους γονείς της – τρέχει έξω, καλύπτοντας γρήγορα το κεφάλι της με έναν λευκό πέπλο / σεμνή, αλλά το επιβάλλουν και οι κανόνες εμφάνισης των γυναικών αριστοκρατικής τάξης μπροστά σε άντρες / πβ. μουσουλμανική μαντήλα-φερετζέ-μπούργκα, δακρυσμένη / συγκινημένη, συνοδευόμενη από δύο δούλες / *αμφιπόλους* / αρχοντική και μεγαλόπρεπη εμφάνιση / πβ. εμφάνιση Πηνελόπης, ραψ. α, φτάνει στον πύργο των Σκαιών Πυλών / βλ. σχόλιο στ. 145 σχολ. εγχ.)

**8. Πώς παρουσιάζονται οι γέροντες Τρώες πάνω στα τείχη;** (146-153: σεβάσμιες μορφές – δεινοί ομιλητές στις συνελεύσεις και σύμβουλοι των νεότερων λόγω πείρας και σοφίας – παρακολουθούν από τα τείχη και συζητούν / παρομοίωση / βλ. σχόλιο στ. 152-153 σχολ. εγχ.)

**9. Πώς αντιδρούν οι γέροντες Τρώες όταν βλέπουν την Ελένη να πλησιάζει;** (154-160: χαμηλώνουν τη φωνή τους και ψιθυρίζουν σχόλια γι’ αυτήν: α) εκθειάζουν την ομορφιά της / όχι άμεση περιγραφή, β) εύχονται να φύγει από την Τροία, γιατί είναι πηγή συμφορών → ακτινοβολία της ομορφιάς της Ελένης)

**10. Πώς υποδέχεται την Ελένη ο Πρίαμος;** (161-170: την προσφωνεί «παιδί μου», τη βάζει να καθίσει δίπλα του, για να δει τον πρώην άντρα της και συγγενείς της Αχαιούς, δηλώνει ότι δε φταίει αυτή για τον πόλεμο των Αχαιών εναντίον των Τρώων αλλά οι θεοί / θρησκευτική αντίληψη: οι θεοί καθορίζουν τη μοίρα ανθρώπων και λαών – ήθος Πρίαμου: ευγένεια, αρχοντιά, πατρική καλοσύνη, μεγαλοψυχία – ήθος Ελένης: αγαπητή, απενοχοποιείται από τον Πρίαμο για τον πόλεμο)

**11. Πώς συμπεριφέρεται η Ελένη στον Πρίαμο;** (171-177: εκφράζει σεβασμό και τρυφερότητα – πρόθυμη να του δείξει τους Αχαιούς που θέλει – εύχεται να πέθαινε παρά που εγκατέλειψε, για τον γιο του, τον άντρα της, τους γνωστούς, την κόρη της – καταριέται τη ζωή της / αισθάνεται ντροπή για τον εαυτό της, νιώθει ενοχές ως υπαίτια του πολέμου, έχει μετανιώσει – βλ. και στ. 180 και 241-242)

**12. Πώς σχολιάζουν ο Πρίαμος, η Ελένη και ο Αντήνορας τους Αχαιούς που παρατηρούν;** (για τον Αγαμέμνονα: 166-170, 178-190: ο Πρίαμος σχολιάζει την ξεχωριστή, ηγεμονική εμφάνισή του και εκφράζει τον θαυμασμό του – η Ελένη προσθέτει τις διοικητικές και πολεμικές του ικανότητες – 184-190 = παρέκβαση / αναδρομική αφήγηση – για τον Οδυσσέα: 191-224: ο Πρίαμος σχολιάζει τη σωματική του διάπλαση συγκριτικά με του Αγαμέμνονα, την κινητικότητα του Οδυσσέα, και τον παρομοιάζει με κριάρι – η Ελένη σχολιάζει εσωτερικά χαρίσματα: πολύβουλος, δόλους, σοφίσματα / *πολύμητις* – ο Αντήνορας σχολιάζει τη μη εντυπωσιακή εμφάνιση του Οδυσσέα συγκριτικά με του Μενέλαου, και σε αντιδιαστολή με τη ρητορική δεινότητα και το πνεύμα του Οδυσσέα / ιδιαίτερη μεταχείριση του Οδυσσέα από τον ποιητή / 205-224: αναδρομική αφήγηση / σκιαγραφείται η μορφή του Μενέλαου: εντυπωσιακός και πιο ψηλός από τον Οδυσσέα, συνετός, με λακωνικό λόγο, καίριο και γλυκό – για τον Αίαντα και τον Ιδομενέα: 225-233: ο Πρίαμος σχολιάζει την ογκώδη σωματική του διάπλαση – η Ελένη τονίζει και την πολεμική του αξία για τους Αχαιούς / δίπλα στον Αίαντα, η Ελένη σχολιάζει τον Ιδομενέα, βασιλιά των Κρητών, που τον φιλοξένησε πολλές φορές στη Σπάρτη ο Μενέλαος – γενικά, ο Πρίαμος μένει κυρίως στην εξωτερική περιγραφή των ηρώων, ενώ η Ελένη στα εσωτερικά, ψυχικά χαρίσματά τους, επειδή τους γνωρίζει καλά – ήθος Πρίαμου: θαυμασμός για τους Αχαιούς, ανωτερότητα, ευγένεια, αρχοντιά, ανθρωπιά – ήθος Ελένης: πνευματώδης – μέσα από τον σχολιασμό τους διακρίνεται η περιγραφική και ηθογραφική ικανότητα του ποιητή – η τειχοσκοπία αποτελεί επιβράδυνση στην εξέλιξη της υπόθεσης, ειδικότερα στη διεξαγωγή της μονομαχίας Μενέλαου-Πάρη / καλύπτεται έτσι το χρονικό διάστημα για την προετοιμασία της μονομαχίας και εντείνεται η αγωνία των Αχαιών / ακροατών για την έκβασή της)

**13. Ποιους ψάχνει με το βλέμμα της η Ελένη στο πεδίο της μάχης αλλά δεν τους βρίσκει; Τι σκέψεις κάνει;** (236-244: τους αδελφούς της Κάστορα και Πολυδεύκη – αναρωτιέται μήπως δεν έχουν πάρει μέρος στον πόλεμο ή έχουν έρθει αλλά ντρέπονται να εμφανιστούν στο πεδίο της μάχης εξαιτίας της αδελφής τους – 243-244: επική ειρωνεία – ήθος: νοιάζεται για τα αδέλφια της, έχει ενοχές για τον πόλεμο, νιώθει ντροπή για τον εαυτό της – μοναξιά και απομόνωση της ηρωίδας)

**14. Πώς δικαιολογείται η εμφάνιση της Ελένης στα τείχη; Ποιο σκοπό εξυπηρετεί η παρουσία της εκεί;** (136-138: η Ελένη πρέπει να εμφανιστεί στα τείχη, διότι γι’ αυτήν θα διεξαχθεί η μονομαχία Μενέλαου-Πάρη, έχει οριστεί ως έπαθλο και πρέπει να είναι παρούσα / όπως συμβαίνει με τα έπαθλα κάθε ομηρικής μονομαχίας / πβ. μονομαχίες ιπποτών στη μεσαιωνική εποχή – ο ποιητής θέλει να μας γνωρίσει τη μορφή και το μέγεθος της ομορφιάς της Ελένης, για να δικαιολογήσει τον ορισμό της ως επάθλου στη μονομαχία που θα ακολουθήσει, αλλά και για να υπενθυμίσει ότι αυτή υπήρξε η αιτία ολόκληρου του πολέμου – επίσης, θέλει να παρουσιάσει ήρωες του έργου, εδώ Αχαιούς, που θα διαδραματίσουν σημαντικό ρόλο στη συνέχεια ← λειτουργικός ρόλος της τειχοσκοπίας – το περιεχόμενο της τειχοσκοπίας: αιτία και ήρωες του πολέμου θα ταίριαζε λογικά στην αφήγηση του πρώτου χρόνου του πολέμου, στο πλαίσιο της τεχνικής της χρονογραφικής αφήγησης / αλλά ο ποιητής, έχοντας επιλέξει την τεχνική in medias res για την αφήγηση του έπους, τη βάζει να πραγματοποιείται στο 10ο έτος του πολέμου, δημιουργώντας ωστόσο την εντύπωση ότι τώρα αρχίζει ο πόλεμος)

**15. Με ποια επίθετα προσδιορίζονται οι Αχαιοί, οι Τρώες, η Ελένη, η Ίριδα;** (Αχαιοί: *χαλκοφόροι*, Τρώες: *ιππόδαμοι* / αποδίδουν την ξεχωριστή δύναμη των αντιπάλων – Ελένη: *λευκόχερη* / «λευκώλενος» / το λευκό δέρμα πρότυπο γυναικείας ομορφιάς – Ίριδα: *γοργόποδη* / ως αγγελιοφόρος των θεών)

**16. Ποιους αφηγηματικούς τρόπους χρησιμοποιεί ο ποιητής στην ενότητα;** (συνδυασμός 3οπρόσωπης αφήγησης – περιγραφής – διαλόγου – αναδρομικής 1οπρόσωπης αφήγησης → ποικιλία-ζωντάνια-εικόνες-παραστατικότητα-κινηματογραφική παρουσίαση της τειχοσκοπίας – προκαλεί το ενδιαφέρον και την προσοχή των ακροατών)

### Εργασίες:

1) Ερώτηση 1 σχολ. εγχ. σσ. 53-54

2) Ερώτηση 2 σχολ. εγχ. σσ. 53-54

3) Ερώτηση 3 σχολ. εγχ. σσ. 53-54

4) Ερώτηση 4 σχολ. εγχ. σσ. 53-54

5) Ερώτηση 5 σχολ. εγχ. σσ. 53-54

6) Ερώτηση 6 σχολ. εγχ. σσ. 53-54

7) Εάν ήσαστε ο Πρίαμος, πώς θα αντιμετωπίζατε την Ελένη;

8) Κάποια/ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος.